
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea operaţiunilor de dezlipire şi alipire a imobilelor care formează incinta Colegiului Tehnic "arh. Ion Mincu" în vederea reglementării situaţiei juridice a cladirilor, str. Gheorghe Lazăr, Timişoara


 
1. Descrierea situaţiei actuale 
	Terenurile care urmează să fie reglementate prin operaţiunile de dezlipire şi alipire sunt situate în Timişoara, în incinta Colegiului Tehnic "arh. Ion Mincu", delimitate la Sud de str. Ghe. Lazăr, la Nord de Grădina Botanică, la Vest de calea ferată şi la Est de incinta Institutul de Studii şi Proiectări Energetice, str. Borsec, clădire C1 în regim de înălţime 4E+M, situată în str. Franz List. 
	Identificarea limitei de proprietate s-a realizat de către firma S.C. BLACK LIGHT S.R.L. pe baza situaţiei din teren prin măsurători topografice, a planului parcelar Sarmeş, secţiunea C3 şi D3, a planului de dezmembrare a nr. top. 1046/1 şi a documentaţiei pentru aplicarea H.G. nr. 834/1991 în favoarea I.S.P.E..
	Imobilele proprietatea Municipiului Timişoara se vor reglementa prin operaţiunile de  dezlipire şi alipire.
	
2. Schimbări preconizate şi rezultate aşteptate
	Scopul prezentei documentaţii este dezlipirea terenului aprobat prin C.U. nr. 3363/2017 eliberat de Primăria Municipiului Timişoara. După operarea dezlipirii imobilului înscris în C.F. nr. 428383 Timişoara (Nr. C.F. vechi: 2), se va proceda la alipirea imobilelor care formează incinta Colegiului Tehnic "arh. Ion Mincu", pentru ca ulterior să se înscrie construcţiile existente pe teren în cartea funciară.
	
3. Alte informaţii
	Se va lua în considerare documentaţia întocmită de S.C. BLACK LIGHT S.R.L., proiect nr. 2616/2017 şi avizată la OCPI conform Referatul de admitere, cu nr. 168248/12.09.2017.

4. Concluzii
	Având în vedere cele prezentate mai sus, considerăm necesară şi oportună aprobarea operaţiunilor de dezlipire şi alipre a imobilelor care formează incinta Colegiului Tehnic "arh. Ion Mincu", în vederea reglementării situaţiei juridice.

